
Lo Rat Penat convoca el XVI Concurs de Piano ‘Mestre Josep Serrano’ 
El certamen musical està dirigit als jóvens pianistes de la Comunitat Valenciana.
Valéncia, 27-10–2010. Lo Rat Penat ha convocat el XVI Concurs d’Interpretació al Piano ‘Mestre Josep Serrano’. Este certamen musical està dirigit als jóvens pianistes que cursen o hagen cursat els seus estudis pianístics en conservatoris o escoles musicals de la Comunitat Valenciana, en un intent d´ajudar a la promoció de les noves promeses en l´interpretació al piano.
Els participants hauran de superar diverses proves en les diferents categories que han establit els organisadors del concurs: Categoria A  fins als 15 anys, Categoria B dels 16 als 20 i, finalment, la C a partir dels 21. Els premis respectius son de 500, 1.000 i 1.500 euros més diploma. Els guanyadors rebran el seu guardó en la cerimònia dels Jocs Florals de la Ciutat i  Regne de Valéncia en el Teatre Principal de Valéncia i participaran en un concert extraordinari que es celebrarà en el Palau de la Música, en data que oportunament s´anunciarà.

Lo Rat Penat, fundada en 1878, decana de les societats culturals valencianes, és propietària per donació familiar del piano del mestre de Sueca, per lo que es va decidir convocar este concurs en el nom de "Mestre Josep Serrano", u dels més grans i prolífics compositors valencians.

El concurs conta en el patrocini del  Palau de la Música de Valéncia, Ajuntament de Valéncia, Institut Valencià de la Joventut, Institut Valencià de la Música i Conselleria de Cultura i Deport.
Les bases se poden consultar en la web de Lo Rat Penat, www.loratpenat.org, i també recollir-les en la sèu social de l’entitat, C/ Trinquet de Cavallers, 9 , 46003 Valéncia, Tel. 96 391 09 92, e-mail: secretaria@loratpenat.org
_1128848283.doc

